«Уралым» — Силәбе өлкәһе башҡорттарының ижтимағи-сәйәси гәзите. Ҡайһы бер өҙөклөктәр менән 1999 йылдан алып сыға. Айына 1 тапҡыр башҡорт, урыҫ телдәрендә баҫыла. Тиражы — 15 000 экземпляр, 12 бит. Баҫма бушлай өлкә буйлап таратыла. Силәбе өлкәһе башҡорттары ҡоролтайы органы була. Гәзиттең тәүге мөхәррирҙәре Урал Сафиуллин, яҙыусы Фәнис Янышев була. Әлеге көндә уны Нурия Иҡсанова Марат Абдулвәлиев менән етәкләй. «Уралым» исеме аҫтында 2016 йылдан башлап телетапшырыу (Силәбе өлкәһенең ОТВ каналында) сыға.